CELEX: 31999D0313
Language: el
Date: 1999-04-29 00:00:00
Title: 1999/313/ΕΚ: Απόφαση του Συμβουλίου, της 29ης Απριλίου 1999, για τα εργαστήρια αναφοράς για τον έλεγχο των μολύνσεων των δίθυρων μαλακίων από βακτήρια και ιούς

Avis juridique important

|

31999D0313

1999/313/ΕΚ: Απόφαση του Συμβουλίου, της 29ης Απριλίου 1999, για τα εργαστήρια αναφοράς για τον έλεγχο των μολύνσεων των δίθυρων μαλακίων από βακτήρια και ιούς  

Επίσημη Εφημερίδα αριθ. L 120 της 08/05/1999 σ. 0040 - 0041

ΑΠΟΦΑΣΗ ΤΟΥ ΣΥΜΒΟΥΛΙΟΥτης 29ης Απριλίου 1999για τα εργαστήρια αναφοράς για τον έλεγχο των μολύνσεων των δίθυρων μαλακίων από βακτήρια και ιούς(1999/313/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής(1),τις γνώμες του Ευρωπαϊκού Κοινοβουλίου(2),την γνώμη της Οικονομικής και Κοινωνικής Επιτροπής(3),Εκτιμώντας:(1) ότι η οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων(4), ορίζει, ιδίως στο παράρτημά της, τις προδιαγραφές όσον αφορά τις μολύνσεις των ζώντων δίθυρων μαλακίων από βακτήρια και ιούς·(2) ότι, σύμφωνα με το σημείο 8 του κεφαλαίου V του παραρτήματος της εν λόγω οδηγίας, ελλείψει τεχνικών ρουτίνας για την ανίχνευση ιών και καθορισμένων ιολογικών κανόνων, ο υγειονομικός έλεγχος βασίζεται στην καταμέτρηση των βακτηρίων κοπράνων·(3) ότι η επιστημονική πρόοδος αποδεικνύει τη χαμηλή αποτελεσματικότητα των βακτηρίων κοπράνων ως δείκτη της παρουσίας ιών στα δίθυρα μαλάκια ότι είναι, επομένως, αναγκαίο για την προστασία της δημόσιας υγείας, να βασίζεται ο υγειονομικός έλεγχος σε άλλους δείκτες·(4) ότι, για την ανάπτυξη νέων τεχνικών ανάλυσης για τους ιούς και για αξιόπιστους δείκτες μόλυνσης των δίθυρων μαλακίων, απαιτείται προσπάθεια συντονισμού των εθνικών εργαστηρίων που είναι οργανωμένα σε δίκτυο·(5) ότι, για να εξασφαλιστεί ένα αποτελεσματικό σύστημα ελέγχου για την ανίχνευση των ιών, τον καθορισμό κανόνων στον τομέα της μόλυνσης από βακτήρια και ιούς, και για να θεσπιστούν τεχνικές ρουτίνας και αξιόπιστες μέθοδοι ανίχνευσης των ιών και των βακτηρίων, κάθε κράτος μέλος θα πρέπει να ορίσει ένα εθνικό εργαστήριο αναφοράς το οποίο θα συντονίζει, σε κάθε κράτος μέλος, τη διεξαγωγή των απαιτούμενων αναλύσεων·(6) ότι, για να εξασφαλιστεί ένα ενιαίο καθεστώς στην Κοινότητα, πρέπει να οριστεί κοινοτικό εργαστήριο αναφοράς που θα συντονίζει τους ελέγχους των μολύνσεων των δίθυρων μαλακίων από βακτήρια και ιούς οι οποίοι διεξάγονται από κάθε εθνικό εργαστήριο αναφοράς· ότι θα πρέπει να καθοριστούν τα καθήκοντα και οι όροι δραστηριότητας του κοινοτικού εργαστηρίου αναφοράς· ότι οι υπεύθυνοι του εργαστηρίου αυτού πρέπει να αναλάβουν την υποχρέωση να εκπληρώνουν τα καθήκοντα που ορίζονται στην παρούσα απόφαση υπό τους όρους που προβλέπονται σε αυτήν·(7) ότι στο κοινοτικό αυτό εργαστήριο αναφοράς είναι δυνατόν να χορηγείται κοινοτική ενίσχυση σύμφωνα με τους όρους που προβλέπονται στο άρθρο 28 της απόφασης 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(5),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κάθε κράτος μέλος ορίζει ένα εθνικό εργαστήριο αναφοράς για τον έλεγχο των μολύνσεων των δίθυρων μαλακίων από βακτήρια και ιούς, ενημερώνει δε σχετικά την Επιτροπή η οποία δημοσιεύει τον κατάλογο των εθνικών αυτών εργαστηρίων αναφοράς καθώς και τις αναπροσαρμογές του στην Επίσημη Εφημερίδα των Ευρωπαϊκών Κοινοτήτων.Άρθρο 21. Τα καθήκοντα κάθε εθνικού εργαστηρίου αναφοράς είναι τα εξής:α) συντονίζει τις δραστηριότητες των εθνικών εργαστηρίων βακτηριολογικής και ιολογικής ανάλυσης των δίθυρων μαλακίων στο οικείο κράτος μέλος·β) επικουρεί την αρμόδια αρχή του κράτους μέλους κατά την οργάνωση του συστήματος ελέγχου των μολύνσεων των δίθυρων μαλακίων από βακτήρια και ιούς·γ) οργανώνει περιοδικά συγκριτικές δοκιμές μεταξύ των διαφόρων εθνικών εργαστηρίων που είναι επιφορτισμένα με τις εν λόγω αναλύσεις·δ) εξασφαλίζει τη διάδοση των πληροφοριών που παρέχει το κοινοτικό εργαστήριο αναφοράς το οποίο αναφέρεται στο άρθρο 3, στις αρμόδιες αρχές και στα εθνικά εργαστήρια που είναι επιφορτισμένα με τις εν λόγω αναλύσεις.2. Τα εθνικά εργαστήρια αναφοράς συνεργάζονται με το κοινοτικό εργαστήριο αναφοράς που αναφέρεται στο άρθρο 3.Άρθρο 3Το εργαστήριο του "Centre for Environment, Fisheries and Aquaculture Science" στο Weymouth, Ηνωμένο Βασίλειο, ορίζεται ως κοινοτικό εργαστήριο αναφοράς για τον έλεγχο των μολύνσεων των δίθυρων μαλακίων από βακτήρια και ιούς.Άρθρο 4Τα καθήκοντα του κοινοτικού εργαστηρίου αναφοράς είναι τα εξής:α) παρέχει πληροφορίες για τις μεθόδους ανάλυσης και τις συγκριτικές δοκιμές στα εθνικά εργαστήρια αναφοράς·β) συντονίζει την εφαρμογή των μεθόδων που αναφέρονται στο στοιχείο α) από τα εθνικά εργαστήρια αναφοράς, ιδίως οργανώνοντας συγκριτικές δοκιμές·γ) συντονίζει την έρευνα νέων μεθόδων ανάλυσης και ενημερώνει τα εθνικά εργαστήρια αναφοράς για την πρόοδο που επιτελείται στον τομέα αυτόν·δ) οργανώνει εκπαιδευτικά και μετεκπαιδευτικά μαθήματα για το προσωπικό των εθνικών εργαστηρίων αναφοράς·ε) συνεργάζεται με τα εργαστήρια που είναι επιφορτισμένα με τις βακτηριολογικές και ιολογικές αναλύσεις των δίθυρων μαλακίων στις τρίτες χώρες·στ) παρέχει τεχνική και επιστημονική βοήθεια στην Επιτροπή, ιδίως σε περίπτωση αμφισβήτησης των αποτελεσμάτων ανάλυσης μεταξύ των κρατών μελών·ζ) επικουρεί τα εθνικά εργαστήρια αναφοράς προκειμένου να εφαρμόζουν ένα κατάλληλο σύστημα εξασφάλισης της ποιότητας το οποίο βασίζεται στις αρχές ορθής εργαστηριακής πρακτικής (ΟΕΠ) και στα κριτήρια ΕΝ 45 000.Άρθρο 5Το κοινοτικό εργαστήριο αναφοράς πρέπει να λειτουργεί σύμφωνα με τους ακόλουθους όρους:α) διαθέτει ειδικευμένο προσωπικό που έχει επαρκή γνώση των τεχνικών που εφαρμόζονται στις βακτηριολογικές και ιολογικές αναλύσεις των δίθυρων μαλακίων·β) διαθέτει εξοπλισμό και ουσίες που απαιτούνται για την εκπλήρωση των καθηκόντων που προβλέπονται στο άρθρο 4·γ) διαθέτει κατάλληλη διοικητική υποδομή·δ) επιβάλλει την τήρηση, εκ μέρους του προσωπικού του, του εμπιστευτικού χαρακτήρα ορισμένων θεμάτων, αποτελεσμάτων ή ανακοινώσεων·ε) τηρεί τις αρχές ορθής εργαστηριακής πρακτικής που είναι αποδεκτές σε διεθνές επίπεδο·στ) διαθέτει ενημερωμένο κατάλογο των ουσιών αναφοράς που διαθέτει το κοινοτικό γραφείο αναφοράς, καθώς και ενημερωμένο κατάλογο των παρασκευαστών και πωλητών των ουσιών αυτών.Άρθρο 6Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 7Η παρούσα απόφαση απευθύνεται στα κράτη μέλη.Λουξεμβούργο, 29 Απριλίου 1999.Για το ΣυμβούλιοΟ ΠρόεδροςW. MÜLLER(1) ΕΕ C 267 της 3.9.1997, σ. 15.(2) ΕΕ C 304 της 6.10.1997, σ. 79 και γνώμη που διατυπώθηκε στις 13 Απριλίου 1999 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 355 της 21.11.1997, σ. 63.(4) ΕΕ L 268 της 24.9.1991, σ. 1· οδηγία όπως τροποποιήθηκε τελευταία από την οδηγία 97/79/ΕΚ (ΕΕ L 24 της 30.1.1998, σ. 31).(5) ΕΕ L 224 της 18.8.1990, σ. 19· απόφαση όπως τροποποιήθηκε τελευταία από την απόφαση 94/370/ΕΚ (ΕΕ L 168 της 2.7.1994, σ. 31).